TIKKIT N UMEDYAZ G UZAZRAF— August 24, 2013 0 71
Muḥa ABEḤRI (1950-2003 (g l.e.)), fsis ɣifs a yakal, d aneɣmas d umyaru amaziɣ s tutlayt tafṛansist. Ikka issafeY-d g Tmesna “Etre ou ne plus être”, ungal s tutlayt tafṛansit.
Eumar Derwic (Issaɣulen tullizt-ddeɣ s tmaziɣt), ilul g useggwas n 1960 g yiɣrem n Yigwelmimen. IssufeY-d kraḍ n wammuden n tmedyazt: Anfara g 2005, Taskiwin g 2008, Ha-yi g ubrid g 2009.
Ibedda yiwen umsaltu g tawurt ittawin Yer usarag n wuṭṭifen llanin g tzeqqa n ussefled n uzazraf n Meknas. Akud nna g ittemneqqar ulaYa n uselway n tmerdult ar t-id-iṭeffur uYuyyi n umsaltu ittettren adaf n kra n umaluf. Iwda-yas yiwen ulaYa t-id-issufuYen zund yiwen yifer d-iṣuḍ uṣemmiḍ. Ar d-ittaY dat yiẓriten, s yiYefnnes yudren d wudem-nnes azawraY, iẓerreḍ-t-id usarag-a issiYin taYufi, izrey mnid n wasserrid n ibugaḍuten ggawernin afella n yiwen wattekkwan n ukeccuḍ, mar ad nn-iṭṭef adYar ibedd dat unezzarfu. Irẓem uselway akaram yaḍen, isemrara kra n iwaliwen; iṭfar-t umessiḍen ittemnaden amsaltu n uzerf nna isawalen s uYuyyi, inna:
Muḥa uEeddi n AytEeddi!
Muḥa u Eeddi n Ayt Eeddi!
Iga UmYar Muḥa yiwen umedyaz amaziY d-iggzen seg idurar illan inger n Ayt Eeṭṭa d Ayt MerYad, attayen n
SaYru. Yih! Is d-temmektim SaYru?
DYik, izdeY Muḥa g kra n usun tama n Tmentiṭ neY Ifran neY Aẓru.
Inna-yas unezzarfu i UmYar Muḥa:
Nta huwwa Muḥa ben eeddi, lmusemma Cix Muḥa, lmuzdad ḥawalay sanat 1919, eend Ayt eeṭṭa n Umalu?
(Keyyin ayd igan Muḥa u Eeddi, mi qqaren AmYar Muḥa, d-ilulan attayen n useggwas n 1919, Yur Ayt eeṭṭa n Umalu?)
Irura-yas awal UmYar Muḥa, inna-yas:
Sawel-iyi-d s tmaziYt! A-k-yağ Rebbi ay mass anezzarfu!
Tewt tsusmi ihen Yef tzeqqa n uzazraf s mayed diges illan. Ur yukiz unezzarfu amya allig nn-tucka yiwet tmeṭṭut ilsan timelsit n ibugaḍuten, tenmala-t-in tessefru-yas i uselway nwis issuter umaluf ad ittwazerref s tmaziYt.
Isemneqqer unezzarfu taḍṣa, ittu tazeqqa iktaren s imannayen d wasserrid n ibugaḍuten d imawasen n
teYdemt. Inna-yasen uselway i medden:
Wac hada ḥmeq? (Is inufel wa?)
Tenna-yas tbugaḍut: Huwwa amaziYi, u ka yeltames iredd ela lqaḍiyya dyaltu belluYa dyaltu! (Netta d AmaziY, ar issutur ad irar Yef tnakut-nnes s tutlayt-nnes!).
Inna-yas-d unezzarfu:Belberbariyya? Uelah ma idirha belviṭnamiyya melli cadd fiha? (S tcelḥit? I max ad ur d-irar s tviṭnamt seg mayed iṭṭef diges?).
Temḍerra tbugaḍut s amedyaz, tenna-yas: Uhu ay AmYar! Difanḍi! (Megdul!).
Ismed, diY, unezzarfu awal-nnes zund ur illi kra, issitem taẓit, inna:
Nta huwwa Muḥa ben Eeddi ben Muḥa u Eeddi, yak? (Keyyin ayd igan Muḥa ben Eeddi ben Muḥa u Eeddi, ya-k?)
IddeY yukez UmYar Muḥa awal inna-yas:
Ayenna mi nẓiY is iga tidet, a mass-inu anezzarfu, iga-t yisem n yu d win yu-nnes d win yu n yu-nnes. Day, nekkin giY memmis n Ḥadda n Eeğu, illis n Eeğu n Eeğiba, igan awd nettat illis n Eeğiba n …
Ibbey-as awal uselway s uzYiY (s uzeaf), inna-yas:
Seqqer elina! Rah ma ka nleebuc felmeḥkama! (Fest YifneY! Hat ur da netturar g uzazraf!)
Inna-yas UmYar Muḥa: Yih a mass-inu ! Tenna-yi yu-nu nwis giY iwis n yiwen urgaz nna mi d-tgam isem ! Ayenna d-tenna yu-nnes, iga memmis n yiwen wayeḍ urgaz igan…
IsYayya unezzarfu, inna-yas i UmYar Muḥa: Rah teḥbes dak lleeb ulla nsifṭek daba llḥebs! (Iwda-k n wurar neY a-k-sssifḍeY din din Yer ukurmu!)
Irura-yas umedyaz, inna-yas: Ur rẓiY kra n tekwta n uneflus! Mek rẓiY tikwta tinin tmektit n yu-nu d urgaz nna mi qqareY bba…
Iwa, mani da taruẓi n kra n tektut n umdan n uzref ? SsutreY ad nemrara awal s tmaziYt acku tutlayt-a as felli tegram tilumas-nnwen! TamaziYt aYef i-d-tṣerḍem Yer datawen! Tidet aya neY wahi?
Inna-yas unezzarfu: Wac bYiti temci llḥebs? (Is trid ad tadfed akurmu?)
Irura-yas umedyaz, inna-yas: Netta ag d-dewleY ussan-a, a mass aselway!
Amsaltu nna nn-iddan Yer tgemmi-nu, g temrilt tiss tẓat n yiḍ, ayd i-nn-isersen g ukurmu, ggawreY dinnaY ass n wacur d wass n sed akw-t! Akurmu ag i-d-uwin s mnid-ak tifawt-a! Iwa, is uklaleY aya?
Inna-yas unezzarfu: Acnu lmihna dyalek? (Mayed igan tawuri-nnek?)
Inna-yas UmYar Muḥa: Tawuri-nu tga-tt tkessa neY asegmi n wulli, mek trid a mass aselway! Maca, ur suleY da kessaY kra imir-a!
Inna-yas unezzarfu: Acnu ka ddir fhad luqita? (Mayed ttmahaled g wakud-a?)
Irura-yas umedyaz, inna-yas: Hayyi da ttraraY Yef tuttriwin-nnwen mar ad i-tessuYlem Yer akurmu, acku snaYseY-kwen da yiss i-tesdiddiyem akud g urmeY ad rareY Yef yiman-inu; ar i-tessiwidem tYalem is giY aqellal iggwden ad ireẓ g ukurmu!
Inna-yas unezzarfu: Bac eayec? U bac mqabel meictek qbel ma njibuk hnaya? (Mas tettidired? D mayed igan tiYrad-nnek ngum nwad k-id-nawi Yer da?)
Inna-yas UmYar Muḥa: Nekkin a mass-inu, amedyaz ayd giY!
Inna-yas uselway: Kifac dayra had lmihna? (Mimek tga twuri-yad?)
Inna-yas umedyaz: Da ttirireY timedyazin! Kud ttirireY tturareY adinan-inu! Day, nekkin d amedyaz, a mass anezzarfu! Ar sedwateY timeYriwin d igdad d tfaskiwin. Nekkin ur da sezgaY atig n immectigen-inu, ar tteṭṭfeY tawna i imezdaY; mek ten-issemdez wawal-inu d mek da d-tsewlaf tmedyazt-inu ixittan-nnsen d ixemmimennnsen, d mek ten-syawnen iqecciben-inu d ticaf-inu ar i-ferrun s iqariḍen: Llan kra n yiwdan i-yettaglen tifert n snat timaḍ n idrimen.
Inna-yas uselway: U kanu ta yxellṣuk gedd hakkak ela ma ka teawed beccelḥa? (Ar ak-ferrun s wanect-nna n idrimen Yef uyenna yasen-ttinid s tcelḥit?)
Inna-yas umedyaz: Yih a mass aselway! Is ur ta tessined aya? Unna Yef teggez taktert n udabu ar Yures ttYudu, ar ttiṭfit tmedyazt-inu; Gguten imannayen d imessefliden-inu Yas ur asen-trurim taYḍeft! Gan imnefkan n trezzifin Yas ig nemnal.
Gguten iduba, a mass aselway! Illa imennbeḍ d imiẓgi d umsaltu d udabu n igensasen yaḍen n Umexzen
zund ayt tmezgida ittiddiren Yef tdiwwa n imezdaY. Illa diY udabu n tmeṭṭut nna mi nn-iqqen ad d-tawim asala-nnes a mass-inu! Illa udabu n walmessi d yirban s wudem iẓlin, g iga urgaz, akud-a, tanbaṭ tameggarut.
Day, argaz amm wa, ittuẓmin g kraygat tasga, asag yufa kra n unaẓur issnen ad iẓaga… g ulazim-nnes, isefsis fellas kra n ixittan, da yas-iferru ifek-as s umdaz, ar yakka kigan!
– Iwda-k n iwaliwen! Mayed tesskared yaḍen iwer-inn i treggam s treggmed Amexzen g ulazim n imezdaY!?
-Ur da reggmeY awd yiwen, a mass-inu! Nekkin, ar sYuyyuY ukan! D wansa n wiyeḍ ansa-nu awd nekkin
ayd iga!Nek, amuY g “wiyeḍ” ddeY ganin amur seg digi, ṭṭfen digi. Mek ifreY uya max allig da d-ssikizeY
ssefruY-d ixemmimen-nnsen d tmariwin-nnsen s tiwan n tmedyazt ?
– Ur nezzegrir awal! Keyyin tgid amedyaz, ya-k !?
– Uhu, nekkin, tawuri-nu tga alday n wallen n wiyeḍ s tezlit d tmedyazt! Ur giY kra g imedyazen nnaY dittaYen g tiliẓri, ar d fellaneY qqaren timedyazin-nnsen d-iffYen mgal n wulawen-nnsen; timedyazin nna darun g tefriwin zund kran n ugatu n temsuYt. Nekkin da ttiniY ayenna d ukiY, ayenna d tukey tewsit-inu ar tttidir, ar t-ittidir akw uYref… Ar akw ttiniY awal-a -muneY d temyurt- i winna ittenbaḍen , ssiwḍeY-asen-nn iẓagaten n imezdaY. Ar sawaleY g udYar n medden !
-Iwa, yih! I dYik? Hat keyyin isawalen g wansa-nnsen ayd qad ikecmen s ukurmu g ulazim-nnsen!
-Yih ay anezzarfu-nu! G ulazim n imyisaten-inu rad dduY s akw dinna ira wakud, lumen mek idd ad asen-dawiY afulki d umesku! AdYar-inu iga win wuẓyiren, a mass aselway !
-Iwda-k n wawal! Mayed da diY tesskared asag ur da treggmed ?
-Ur da reggmeY awd yiwen, a mass aselway !!
-Mayed da tteggad asag ur da ttirired ?
-Da tteggaY tasetturt g igedzan asag tezrey tallit n tmeYriwin d tfaskiwin, ar ttiniY, aha, timedyazin; nek ayd igan AmYar Muḥa! Is ur ğin tsellad i kra g tesfifin n UmYar Muḥa ?
Γuri tasfift nna giY Yef umennuY n Agmuḍ Anammas, giY diges mgal n Imarikanen igan tamaddit nitni d
Inelmaden-nnsen i Seḍḍam! Tella, diY, tayeḍ Yef udhac yaYen aselmed YurneY; llant tiyeḍ Yef yicki n
ImaziYen d yicki n insayen-nnsen d tiyeḍ…
Da nezzant tesfifin-inu dinna tekkid ! Ur ğin teddid s agdez ad teẓred aYref n tmurt-nneY amek tga tudertnnes! SsneY is da treggwled i temrilin n igimmir neY akud g illa ugeḍrur d iYuyyan d immeẓmayen g
iYarasen. Maca, zḍareY ad iniY nwis ifulki ad d-ikk ufgan agdez asuynan ilan tizi tamajgalt! Tikkit-nnaY
teffulles-ak g twuri-nnek d akw g tudert-nnek. Yagur-d wawal n tarda n tjellabit-nnaY tumlilt d usfaḍ n
tkurebyin-nnek tifalkayin knanin, ur annayeY kra n usweḍḍer g uya n tirzi Yer ugdez.
-DYik, iqqen-aY-nn a-naweḍ tisegwri ay AmYar!
-Tisegwri iga-tt nwis giY amedyaz ittidiren seg iwaliwen-nnes; SskelseY mennawt n tesfifin nzanin s imelyan maca ur k-id-telkim awd yiwet; tella awd tewlaft-inu g tifert n tYamust n kraygat tasfift. Assa, lli g zrin kigan n iseggwasen, tenkerd-d ad takzed is giY amergam! Mani g nn-tegnid anect-a d iseggwasen? Is nn-tellid iwer-inn i tmurt ?
Tilumas nna fellak ttugranin uwint-d Yef truẓi n useggem azayez s tigi n tesfifin icicciyen iwdan!
-Matta unna irẓan aseggem azayez ddeY illan? Nekkin? Matta kra n useggem nna rẓiY? D useggem n mi ayd rẓiY? Walli felli d-igran tilumas-nnes yawi-d inigan-nnes d ussikez n uyenna s t-ggwiY !
-Talumest tamezwarut iga-tt ussufeY nna d-tessufYed tisfifin-nnek Yer agdez min turagt; tella ta neY wahi?
-NniY-ak-t yad! A mass-inu anezzarfu! Mer da d-ttekkad agdez d wansiwen n uznuzu n tYawsiwin ur itsawaled! Mecta ayd izzenzan tisfifin zund tinu, zund imezzenziten n wagirruten. D ur d Yas AmYar Muḥa
ayd ittinin timedyazin!
Ttagga-nn, a wa, tifaskiwin d igedzan mar ad tisined tudert n imezdaY, temsekcamed idsen! Amek trid ad tentakzed netta keyyin ur ten-tessined?! Ar nn-ttgawarem g ugwemmaḍ ar yiwen wass tnekrem ad ten-tsikkem
fellasen azerf.
-Ayenna tteggad ay AmYar ar ittawey Yer truẓi n useggem azayez! Ar teqqared i ImaziYen ad munen!
-I keyyin? Trid ad msebḍun, ktutyen, asusen amm usaYur?! Ad gen zund idili n iẓakkwen asag afrun dat tmegra aYef trezzud? AyennaY ayd igan asaḍuf-nnun? Asaḍuf-nnaY aya iddan ad i-issidef Yer ukurmu!
-Han iwaliwen-nnek gan argam n Umexzen! Iwa, mas ttrarad Yef tlumest-a?
-Mek tga tutlayt tamaziYt tamergemt, nekkin ar iss sawaleY, a mass-inu anezzarfu! Nekkin AmaziY ayd giY; ffullsen Yuri ImaziYen d TmaziYin ittakzen ayenna ttiniY acku da t-ttidiren, ar t akw nettidir s umata! Iwa, is ittwagdel wawal-a? MaYef ittwagdel?
Ur Yur Umexzen amya g taluft-a. Mimek ttegga tedbelt – yukin is ttuwet- ad tisin takez ayenna ttiniY seg mayed ur da tsawal Yas s snat tutlayin: Taerabt d tefransist ?
-Yaq! Tessen akw tedbelt-nneY akw tutlayin! Ar tent-ttakez !
-Yih!? Iwa, max, a mass-inu anezzarfu, allig tugid ad idi tsiwled s tmaziYt? Mek da Yifi teggarem tilumas Yef uyenna nniY s tmaziYt is tukzem tutlayt-a! Iwa, mek da tt-ttakzem ffelat-i ad rareY Yef yiman-inu s tutlayt-inu!
Mek diY tennid, a mass-inu anezzarfu, nwis ur tessined tamaziYt iqqen-k-inn ad i-treẓmed acku ur tezmired
ad i-tzerrfed g uyenna ur tessined!
Ur yad da isseflid unezzarfu i UmYar Muḥa u eeddi… iftel-as-d kra n ungaẓ d ukemmer, izzga tiYimit n wass-nnaY, iftu ad iswingem g tezmezt g ittales asezref n UmYar Muḥa.
Taggara, ifka-yas i Muḥa amedyaz tilleli tamagalt…
Igwelmimen g wacur 18 cutanbir 2945/ 01- 10- 1995
14px;”>Tamawalt :
Uṭṭifen : les détenus / Amaluf : le prévenu/ azawraY : pâle / Amessiḍen : greffier
Ihen : tente / Tikwta : frontières / Tilumas : accusations / Tamrilt : l’heure / Akurmu : prison / Ixittan : les
peines / Taktert : charge / Imiẓgi : forestier / Igensasen : représentants (pl : Agensas) / Iẓaga : crier / Tiwan :
vers /Lumen : surtout / Amesku : le bien (lxir) / Uẓyiren : opprimés / Tasetturt : cercle / Agdez : marché /
Igimmir : chaleur / Agdez asuynan : marché hebdomadaire / Tikurebyin : babouches /Isskels : enregistrer/
Turagt : autorisation / Iẓakkwen : Moineaux /Tadbelt : administration / Tazmezt : date /Izzga : arrêter.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn som_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn ilo_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn glg_Latn fra_Latn fra_Latn kab_Latn fra_Latn fra_Latn kab_Latn